ยโสธรร้อนจัด ทั้งลูกเห็บ-ฝนตก-ลมแรง ถล่มเมือง จนบ้านเรือนเสียหาย
จ.ยโสธร เสนอกับสภาพอากาศร้อนจัด และเกิดพายุแรงมาก มาทั้งลูกเห็บ ฝนตก ลมกระโชก ถล่มเมืองทำให้บ้านเรือนได้รับความเสียหายบางส่วน และเกิดไฟฟ้าดับช่วงสั้นๆ รวมทั้งต้นไม้หักล้มเสียหายเมื่อเวลา 16.00 น.วันที่ 14 มี.ค.63 ผู้สื่อข่าวรายงานว่าภายในเขตเทศบาลเมืองยโสธรอากาศร้อนอบอ้าวตลอดทั้งวัน กระทั่งเวลาดังกล่าวได้เกิดพายุลมแรงมาก จากนั้นมีลูกเห็บตกประมาณ 5-10 นาที และต่อด้วยฝนที่ตกลงมาอย่างแรงตลอดเวลา 30 นาที ซึ่งฝนตกครั้งนี้ส่งผลให้คลายร้อนได้มาก อย่างไรก็ตามแรงลมยังส่งผลกระทบต่อเพิงขายสินค้าบริเวณจุดบ้านสำราญ ต.สำราญ อ.เมืองยโสธร ปลิวหลุดหลายร้านน.ส.ภัทราวดี แสนสำโรง อายุ 29 ปี ผู้ช่วยผู้จัดการร้านพิซซ่าภายในห้างเทสโก้โลตัส สาขายโสธร เผยว่าขณะที่ตนกำลังขายสินค้าอยู่ภายในห้างไฟฟ้าเกิดดับจึงเดินออกมาข้างนอกจนพบว่าฝนตกลมแรงและมีลูกเห็บตกลงมาด้วย โดยตนได้ถ่ายคลิปวิดีโอพายุลมและฝนเอาไว้ได้ซึ่งระหว่างนั้นมีลูกเห็บตกลงมาประมาณ 5-10 นาที ซี่งนานแล้วที่ตนไม่ได้ลูกเห็บตกแบบนี้.
จ.ยโสธร เสนอกับสภาพอากาศร้อนจัด และเกิดพายุแรงมาก มาทั้งลูกเห็บ ฝนตก ลมกระโชก ถล่มเมืองทำให้บ้านเรือนได้รับความเสียหายบางส่วน และเกิดไฟฟ้าดับช่วงสั้นๆ รวมทั้งต้นไม้หักล้มเสียหาย 
พายุฤดูร้อน,พายุถล่มยโสธร,ลูกเห็บตก,ฝนตกหนัก,อากาศร้อน,เทศบาลเมืองยโสธร,ข่าวทั่วไป